Jorge Gustavo Mejía

Jorge Gustavo Mejía (s. 22. helmikuuta 1961 La Ceiba) on hondurasilainen säveltäjä ja kapellimestari.El Heraldo: Jorge Gustavo Mejía  Hän opiskeli kotimaassaan ja lisäksi Saksassa (Trossingenissä ja Berliinissä), jossa hän asui yli 15 vuoden ajan.Asociación Filarmónica Coral de Honduras: Maestro, Jorge Gustavo Mejía Palattuaan Hondurasiin hän perusti Tegucigalpan yliopistollisen kuoron ja yksityisen musiikkikoulun. Vuonna 2005 hän aloitti tällöin perustetun Hondurasin filharmonisen orkesterin johtamisen. Mejían sävellysten joukossa on kamarimusiikkia, oratorio, sinfonisia teoksia ja elokuvamusiikkia hondurasilaisiin elokuviin.

Mejían saamiin palkintoihin lukeutuu Karl-Hofer-Gesellschaftin Boris Blacher -palkinto (1987). Hänen teoksiaan on esitetty Euroopassa, Amerikoissa ja Japanissa.

 Lähteet 

Luokka:Hondurasilaiset säveltäjät
Luokka:Hondurasilaiset kapellimestarit
Luokka:Vuonna 1961 syntyneet
Luokka:Elävät henkilöt